AEONTS-BLA แกร่ง! บวกสวนตลาดหุ้น รูดหนัก 23 จุด
AEONTS-BLA กลุ่ม SET100 ราคาหุ้นปรับตัวขึ้นบวกสวนตลาดหุ้นรูดหนัก 23 จุด ตามดาวโจนส์ปรับตัวทรุดหนัก กังวลเฟดเร่งขึ้นดอกเบี้ยในเดือน ก.ย. นี้ สกัดเงินเฟ้อ
AEONTS-BLA กลุ่ม SET100 ราคาหุ้นปรับตัวขึ้นบวกสวนตลาดหุ้นรูดหนัก 23 จุด ตามดาวโจนส์ปรับตัวทรุดหนัก กังวลเฟดเร่งขึ้นดอกเบี้ยในเดือน ก.ย. นี้ สกัดเงินเฟ้อ
29 ส.ค. 2565

ผู้สื่อข่าวรายงานว่า วันนี้ (29 ส.ค. 65) ณ เวลา 10:00 น. เปิดตลาดภาคเช้า พบว่ายังคงมี 2 หุ้นในกลุ่ม SET100 ที่ปรับตัวแข็งกว่าดัชนีตลาดหุ้นที่เปิดภาคเช้าปรับตัวลงหนักมาบริเวณ 1,621.59 จุด ลบไป 23.19 จุด ด้วยมูลค่าการซื้อขาย 6.80 พันล้านบาท
โดยเป็นไปตามทิศทางดัชนีดาวโจนส์ตลาดหุ้นนิวยอร์กที่ทรุดตัวลงกว่า 1,000 จุดเมื่อวันศุกร์ (26 ส.ค.) หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่า เฟดจะปรับขึ้นอัตราดอกเบี้ยต่อไปเพื่อสกัดเงินเฟ้อ
สำหรับบริษัทที่ราคาหุ้นแข็งกว่าดัชนี ได้แก่ บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ราคาอยู่ที่ระดับ 169.00 บาท บวก 1.00 บาท หรือ 0.60% สูงสุดที่ระดับ 169.00 บาท ต่ำสุดที่ระดับ 167.00 บาท ด้วยมูลค่าการซื้อขาย 11.52 ล้านบาท
บริษัท กรุงเทพประกันชีวิต จำกัด (มหาชน) หรือ BLA ราคาอยู่ที่ระดับ 36.00 บาท บวก 0.50 บาท หรือ 1.41% สูงสุดที่ระดับ 36.25 บาท ต่ำสุดที่ระดับ 35.75 บาท ด้วยมูลค่าการซื้อขาย 104.92 ล้านบาท